**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu , atsižvelgdama į Lukštų kaimo bendruomenės „Versmė“ 2023 m. balandžio 12 d. prašymą „Dėl Rokiškio rajono savivaldybės turto perdavimo panaudos pagrindais“, Rokiškio rajono savivaldybės taryba nusprendžia:

* 1. Perduoti nuo 2023 m. gegužės 15 d. laikinai, 10 (dešimčiai) metų, Lukštų kaimo bendruomenei „Versmė“, kodas 173740771, buveinės adresas: Lukštų g. 10, Lukštų k., Juodupės sen., Rokiškio r. sav., neatlygintinai valdyti ir naudotis panaudos pagrindais Rokiškio rajono savivaldybei (toliau – Savivaldybė) nuosavybės teise priklausantį, Rokiškio rajono savivaldybės administracijos patikėjimo teise valdomą nekilnojamąjį turtą – 140,72 kv. m patalpas, esančias kultūros namų pastate (patalpos pažymėtos plane 1-6 (15,19 kv. m), 1-7 (16,12 kv. m), 2-12 (77,28 kv. m), 2-13 (22,12 kv. m), 2-14 (1,31 kv. m), 2-15 (1,14 kv. m), 2-16 (4,98 kv. m), 2-17 (2,58 kv. m)), unikalus Nr. 7398-6021-5012, Lukštų g. 10, Lukštų k., Juodupės sen., Rokiškio r. sav., bendras pastato plotas – 1305,12 kv. m, kurių bendra įsigijimo balansinė vertė 2023 m. balandžio 30 d. – 5669,15 Eur, bendra turto likutinė vertė 2023 m. balandžio 30 d. – 2624,09 Eur, turto registravimo grupė – 1202200. Turtas skirtas tenkinti gyvenamosios vietovės bendruomenės viešuosius poreikius.
  2. Nustatyti, kad šio sprendimo 1 punkte nurodytas turtas negali būti naudojamas ūkinei-komercinei veiklai vykdyti.
  3. Pritarti savivaldybės turto panaudos sutarties projektui (pridedama).
  4. Skelbti sprendimą savivaldybės interneto svetainėje [www.rokiskis.lt](http://www.rokiskis.lt)

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“**

**AIŠKINAMASIS RAŠTAS**

2023-04-17

Projekto rengėjas – Turto valdymo ir ūkio skyriaus vyriausioji specialistė Rasa Pugžlienė

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Suteikti panaudos pagrindais laikinai, nuo 2023 m. gegužės 15 d. 10 metų, neatlygintinai valdyti ir naudotis Rokiškio rajono savivaldybei (toliau – Savivaldybė) nuosavybės teise priklausantį, Rokiškio rajono savivaldybės administracijos patikėjimo teise valdomą nekilnojamą turtą Lukštų kaimo bendruomenei „Versmė“. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose;  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktas nustato, kad valstybės ir savivaldybių turtas gali būti perduodamas panaudos pagrindais laikinai neatlygintinai valdyti ir naudotis atitinkamai Vyriausybės arba savivaldybės tarybos nustatyta tvarka asociacijoms (tik šio straipsnio 2 dalyje nustatytiems veiklos tikslams) 2 dalies 7 punktas nustato, kad Valstybės ir savivaldybių turtas panaudos pagrindais laikinai neatlygintinai valdyti ir naudotis gali būti perduodamas asociacijoms ir labdaros ir paramos fondams, kurių pagrindinis veiklos tikslas yra bent vienas iš šių tikslų tenkinti gyvenamosios vietovės bendruomenės viešuosius poreikius. Šį veiklos tikslą įgyvendinančiai asociacijai panaudos pagrindais gali būti perduotas tik savivaldybės turtas;.  Naujos teisinio reguliavimo nuostatos nesiūlomos. |
| 3. | Laukiami rezultatai | Bus užtikrintas efektyvus savivaldybei nuosavybės teise priklausančio turto panaudojimas. |
| 4. | Lėšų poreikis ir šaltiniai | Perduodant nurodytą turtą, numatomas biudžeto lėšų preliminarus poreikis Lukštų kaimo bendruomenei „Versmė“ – 402,00 Eur., per metus (komunaliniams mokesčiams). |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Lukštų kaimo bendruomenė „Versmė“ 2023 m. balandžio 12 d. pateikė prašymą skirti patalpas „Dėl Rokiškio rajono savivaldybės turto perdavimo panaudos pagrindais“, kad galėtų tenkinti svarbiausius bendruomenės socialinius, kultūrinius poreikius, teikti kultūrines, socialines ir švietėjiškas paslaugas. Ginti su bendruomenės veikla susijusias savo narių teises ir teisėtus interesus, bei skatinti ir palaikyti vietines kaimo žmonių iniciatyvas.  Atsižvelgiant į prašymą – siūloma suteikti reikalingas patalpas veiklai vykdyti.  Taip pat šiuo sprendimu siūloma pritarti Savivaldybės turto panaudos sutarties projektams.  Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |